Et problem var, at friheden oprindelig kun omfattede børn, som på daværende tidspunkt var 2-3 år gamle<ref name="Sk 178">Skrubbeltrang (1978), s. 178</ref>, og at der derfor i realiteten ville gå en generation, førend friheden ville få fuld effekt. I 1720-erne blev mange unge karle fæstet til gårde på de nordsjællandske ryttergodser, formodentlig for at kunne fastholde dem, mens muligheden endnu var til stede.<ref name="Sk 178"/> Karakteristisk foreslog land- og krigskommisæren for Sjælland, Urban Bruun, i 1724, at karle i reserverullen skulle have forbud mod at flytte mere end to mil fra det gods, de opholdt sig på dette år, og være forpligtigede til at vende tilbage til godset, hvis godsejeren ønskede det. Forslaget blev afvist men belyser holdningen i visse kredse i datiden.<ref name="lø 262">Løgstrup, s. 262</ref> Og netop mod slutningen af denne periode, 31 år senere skete indførelsen af [[stavnsbåndet]] af hensyn til muligheden for at udskrive soldater.<ref name="Sk 178"/> Stavnsbåndet omfattede alle 14-36 årige og således alle, som da endnu havde status af vornede.<ref name="Sk 178"/> Det gjaldt over hele Danmark.
Historie